BWGยันกอดหุ้นอัคคีปราการ51%ยาว
ผู้บริหาร BWG รับปากหลังหมดไซเรนต์พีเรียด 1 ปีก็ไม่ขายหุ้น AKP มอง BWG เทิร์นอะราวด์
8 ก.พ. 2556

ผู้บริหาร BWG รับปากหลังหมดไซเรนต์พีเรียด 1 ปีก็ไม่ขายหุ้น AKP มอง BWG เทิร์นอะราวด์
นายสุวัฒน์ เหลืองวิริยะ ประธานกรรมการบริหารและกรรมการผู้จัดการ บริษัท เบตเตอร์ เวิลด์ กรีน (BWG) เปิดเผยว่า ในฐานะที่ BWG เป็นผู้ถือหุ้นใหญ่ โดยถือหุ้นในบริษัท อัคคีปราการ (AKP) สัดส่วน 51% ของทุนเรียกชำระแล้ว และแม้ครบ 1 ปีที่จะหมดเวลาระยะห้ามซื้อขายหุ้น (ไซเรนต์พีเรียด) ทาง BWG ก็จะไม่ขายหุ้น AKP ออกมา เนื่องจากมีนโยบายรักษาสัดส่วนการถือหุ้นที่ 51% ไว้เพื่อมีสิทธิในการบริหาร จากเดิมที่ถือหุ้นทั้งหมด 64% 
นอกจากนั้น ต้องการทำตามกฎหมายของกรมโรงงานที่ผู้ประกอบการในธุรกิจอุตสาหกรรมกำจัดขยะและของเสียอุตสาหกรรม ที่ผู้ประกอบการในธุรกิจดังกล่าวต้องมีสัญชาติไทยถือหุ้นไม่ต่ำกว่า 51% 
นายสุวัฒน์ กล่าวว่า หลังจากที่บริษัท AKP ได้เข้าระดมทุนและจดทะเบียนในตลาดหลักทรัพย์เอ็ม เอ ไอแล้วจะมีส่วนช่วยให้บริษัท BWG มีผลประกอบการที่ฟื้นตัวในทิศทางที่ดีขึ้น (เทิร์นอะราวด์) เพราะมีการส่งต่อกำไรสุทธิที่แข็งแกร่งขึ้นให้กับบริษัทแม่ หลังได้นำเงินระดมทุนไปใช้ขยายงาน พร้อมกับการเติบโตของผลประกอบการที่ได้แรงหนุนรัฐบาลมีความเข้มงวดในการกำจัดขยะอุตสาหกรรมมากขึ้น และอัตราการทำกำไรของบริษัท AKP จะดีกว่า แม้มีอัตรากำไรขั้นต้นในระดับใกล้เคียงกันที่ 40% แต่ AKP มีอัตรากำไรสุทธิที่ดีกว่าที่ระดับ 1517% เมื่อเทียบกับ BWG อยู่ที่ 67% เพราะ BWG มีต้นทุนในการขนส่งและการจัดการที่สูงกว่าในการใช้พื้นที่ฝังกลบขยะ
ทั้งนี้ บริษัทตั้งเป้ารายได้ปี 2556 คาดว่าจะโตขึ้น 20% จากปีก่อน เนื่องจากมีปัจจัยที่เอื้ออำนวยต่อธุรกิจจำนวนมาก เช่น ปริมาณขยะของเสียจากโรงงานที่เพิ่มขึ้นมากในแต่ละปี และการเข้มงวดในการกำจัดกากอุตสาหกรรมของทางภาครัฐ ซึ่งจะส่งผลทำให้โรงงานอุตสาหกรรมเข้าสู่ระบบการกำจัดกากของเสียเพิ่มมากขึ้น
นอกจากนี้ ในช่วงปลายเดือน ก.พ.นี้ เตรียมนำเรื่องการจ่ายเงินปันผลงวดปี 2555 เข้าหารือในที่ประชุมคณะกรรมการบริษัท หลังจากบริษัทคาดว่าผลประกอบการน่าจะมีกำไรออกมาในทิศทางที่ดี ส่วนนโยบายการจ่ายเงินปันผลให้กับผู้ถือหุ้นคือไม่ต่ำกว่า 50% ของกำไรสุทธิ
ด้านหุ้นบริษัท อัคคีปราการ ที่เข้าซื้อขายในตลาดหลักทรัพย์เอ็มเอไอเป็นวันแรกในวันที่ 7 ก.พ.ที่ผ่านมา ไม่ทำให้นักลงทุนผิดจอง เปิดกระโดดแรงที่ 5.85 บาท และระหว่างวันอ่อนตัวลงเล็กน้อย อยู่ที่ 5.65 บาท ก่อนที่ดีดขึ้นชนเพดานสูงสุด (ซิลลิง) สนิทที่ 6 บาท แจกกำไรคนจองซื้อที่ 2 บาทถึง 4 บาท หรือ 200%